HMS Kashmir (F12)
Alus tilattiin maaliskuussa 1937 John I. Thornycroft and Companyltä Woolstonista osana vuoden 1937 laivasto-ohjelmaa. Aluksen köli laskettiin 11. lokakuuta nimellä "HMS Javelin" ja se laskettiin vesille 21. maaliskuuta 1939 nimettynä "HMS Kashmiriksi". Alus valmistui 10. lokakuuta, jolloin sen sopimuksen mukaisena hintana oli 391570 puntaa ilman Amiraliteetin toimittamia ase- ja viestijärjestelmiä.
HMS Hydra (1871)
Alus tilattiin Govanista Robert Napierilta ja sen köli laskettiin 28. joulukuuta 1870. Alus laskettiin vesille 18. heinäkuuta 1871 ja se valmistui 31. toukokuuta 1877.